CELEX: 62020TN0334
Language: da
Date: 2020-05-29 00:00:00
Title: Sag T-334/20: Sag anlagt den 29. maj 2020 — KH mod EU-Udenrigstjenesten

27.7.2020   
            
            
               DA
            
            
               Den Europæiske Unions Tidende
            
            
               C 247/43
            
         
      Sag anlagt den 29. maj 2020 — KH mod EU-Udenrigstjenesten
      (Sag T-334/20)
      (2020/C 247/59)
      Processprog: fransk
      
         Parter
      
      
         Sagsøger: KH (ved advokat N. de Montigny)
      
         Sagsøgt: Tjenesten for EU’s optræden udadtil (EU-Udenrigstjenesten)
      
         Sagsøgerens påstande
      
      
                  —
               
               
                  Annullation af afgørelsen af 24. juli 2019 om at omplacere sagsøgeren til hovedsædet, idet sagsøgeren kun anses for at være på mission fra den 1. september til den 31. december 2019.
               
            
                  —
               
               
                  Annullation af afgørelsen af 29. juli 2019 om afslag på ansøgningen om bistand, registreret under referencen [fortroligt], som var blevet indgivet den 29. marts 2019 af sagsøgeren som følge af den chikane, som hendes chef [fortroligt] (1) havde udsat hende for.
               
            
                  —
               
               
                  Annullation af bedømmelsesrapporten for 2019 (perioden 2018) af 3. oktober 2019, som indeholder en konklusion om utilstrækkelighed.
               
            
                  —
               
               
                  Annullation af afgørelsen af 4. november 2019 om ikke at anvende den automatiske forfremmelse på løntrin som følge af bedømmelsesrapporten, som blev fundet utilfredsstillende.
               
            
                  —
               
               
                  Tjenesten for EU’s optræden udadtil tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre rækker anbringender.
      
                  1.
               
               
                  Sagsøgeren har anført tre anbringende mod afgørelsen om omplacering:
                  
                              —
                           
                           
                              Første anbringende om tilsidesættelse af omsorgspligten og af princippet om god forvaltning.
                           
                        
                              —
                           
                           
                              Andet anbringende om tilsidesættelse af retten til at blive hørt.
                           
                        
                              —
                           
                           
                              Tredje anbringende om en retlig fejl i begrundelsen for skrivelsen af 2. april 2019.
                           
                        
            
                  2.
               
               
                  Sagsøgeren har anført fem anbringender mod afgørelsen om afslag på hendes ansøgning om bistand:
                  
                              —
                           
                           
                              Første anbringende om tilsidesættelse af omsorgspligten.
                           
                        
                              —
                           
                           
                              Andet anbringende om tilsidesættelse af artikel 12a i vedtægten for tjenestemænd i Den Europæiske Union (herefter »vedtægten«).
                           
                        
                              —
                           
                           
                              Tredje anbringende om en forkert fortolkning af vedtægtens artikel 12a og om en retlig fejl.
                           
                        
                              —
                           
                           
                              Fjerde anbringende om tilsidesættelse af retten til at blive hørt på en effektiv måde.
                           
                        
                              —
                           
                           
                              Femte anbringende om anlæggelse af et åbenbart urigtigt skøn af de beviser, som er fremlagt til gennemgang.
                           
                        
            
                  3.
               
               
                  Sagsøgeren har anført fire anbringender mod bedømmelsesrapporten:
                  
                              —
                           
                           
                              Første anbringende om modsætninger i EU-Udenrigstjenestens holdning.
                           
                        
                              —
                           
                           
                              Andet anbringende om tilsidesættelse af pligten til upartiskhed og neutralitet.
                           
                        
                              —
                           
                           
                              Tredje anbringende om tilsidesættelse af bistandspligten og omsorgspligten samt af princippet om god forvaltning.
                           
                        
                              —
                           
                           
                              Fjerde anbringende om manglende begrundelse og tilsidesættelse af retten til forsvar.
                           
                        
            
         (1)  Fortrolige oplysninger udeladt.